All Night (שיר של סטיב איוקי ולורן חורגי)

All Night (בעברית: כל הלילה) הוא שיר של הדי ג'יי האמריקאי סטיב איוקי והזמרת-יוצרת האמריקאית לורן חורגי, שיצא לאור ב-17 בנובמבר 2017 על ידי חברת התקליטים אולטרה מיוזיק. הוא נכתב על ידי מייק גאזו, מישל באז, חורגי, איוקי, ג'סטין גמלה והופק על ידי איוקי, גאזו וחורגי. הוא הגיע למקום התשיעי במצעד שירי הדאנס/אלקטרוני של בילבורד. הווידאו קליפ של השיר יצא לאור בינואר 2018. במרץ 2018, הופצו שלושה רמיקסים רשמיים של "All Night" שנעשו על ידי איוקי, אלן ווקר וגרמיאני.

רקע וכתיבה 
מבחינה מוזיקלית, "All Night" הוא שיר EDM, עם מילים על מציאת מישהו מיוחד. קייט ביין מבילבורד ציינה ש-"All Night" מייצג את חזרתו של איוקי לסוגת האלקטרו-האוס. את השיר השמע איוקי לחורגי, שהחליטה בעצתם של המנהלים שלהם להקליט אותו. חורגי לקחה חלק בכתיבת והפקת השיר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות.

וידאו קליפ 
הווידאו קליפ הרשמי של "All Night" יצא לאור ב-8 בינואר 2018, ומציג את חורגי כשהיא רודפת אחרי מאהב במועדון לילה; כמו כן, מוצג איוקי כדי ג'יי האחראי על המוזיקה באותו המועדון. הקליפ הוקרן בבכורה עולמית ב-BuzzFeed לפני שהועלה באופן רשמי ליוטיוב. בבילבורד הפנו כלפיו ביקורת חיובית.

נכון לנובמבר 2021, מונה הצפיות של הקליפ עומד על למעלה מ-15 מיליון צפיות.

מיקומי שיא

היסטוריית יציאות לאור

קישורים חיצוניים

הערות שוליים 

שירי 2017
סינגלים מ-2017
שירי סטיב איוקי
שירי לורן חורגי
שירים באנגלית
שירים שנכתבו על ידי לורן חורגי
שירים שנכתבו על ידי סטיב איוקי
שירים על לילות